Horntrio (Brahms)

Horntrio i Ess-dur, op. 40 av Johannes Brahms er et kammermusikkverk i fire satser, for naturhorn, fiolin og piano. Brahms skreiv denne musikken i 1865 til minne om mora si, Christiane, som døde tidligere samme år. Verket blei urframført i Zürich den 28. november 1865, og blei utgitt ett år seinere i november 1866. Horntrioen var det siste kammermusikkstykket Brahms laga på åtte år.Garrett, Joshua. “Brahms’ Horn Trio: Background and Analysis for Performers”. DMA paper, The Juilliard School, 1998. http://www.hornmatters.com/wp-content/uploads/BrahmsTrioDissertation.pdf

Brahms valgte i dette verket å skrive for naturhorn i stedet for ventilhorn til tross for at ventilhornet på denne tida var blitt mer vanlig. Dette kan ha med å gjøre at naturhornet gir en annen klang som assosierer mer til natur og jakt. Brahms sa selv at åpningstemaet fra første sats kom til han mens han gikk på tur i skogen. Dessuten lærte Brahms å spille naturhorn (i tillegg til piano og fiolin) da han var liten, noe som kan være en annen grunn til at han valgte å skrive for disse tre instrumentene like etter at mora døde.Geiringer, Karl. Brahms: His Life and Work. Third edition. New York: Da Capo Press, 1982.

Horntrioens fire satser har følgende betegnelser:
I. Andante
II. Scherzo (Allegro)
III. Adagio mesto
IV. Allegro con brio

Referanser

Eksterne lenker


Kategori:Komposisjoner av Johannes Brahms
Kategori:Kammermusikk
Kategori:Uroppføringer av musikk i 1865
Kategori:Utgivelser fra 1866
Kategori:Komposisjoner fra 1865